NaiveNeuron/SloPal huggingface dataset:
J. Tkáčová, poslankyňa: (2007-04-13):
Pýtali ste sa, či je téma korupcie nová. Nie, nie je nová. Ale nové je, že korupciu verejne obhajuje vláda Slovenskej republiky a jej minister. Dnes boli opoziční poslanci obvinení, že nemajú chrbtovú kosť. Pán minister, keby ste ju mali vy, nenecháte sa odvolávať, ale odstúpite z funkcie. (Reakcie z pléna.)
Jančula, Tibor, poslanec NR SR (2019-10-17):
Ďakujem, pán predsedajúci. Ústava Slovenskej republiky vo svojom čl. 36 garantuje, že zákon zamestnancom zabezpečí právo na najkratšiu prípustnú dĺžku platenej dovolenky na zotavenie. V súlade s týmto ustanoveným zákonom Zákonník práce podľa súčasnej platnej legislatívnej úpravy (§ 103 ods. 1) určuje základnú výmeru dovolenky zamestnanca na najmenej štyri týždne a zároveň v § 103 ods. 2 určuje u zamestnanca, ktorý sa, do konca príslušného kalendárneho roka dovŕši najmenej 33 rokov veku, základnú výmeru dovolenku, dovolenky najmenej na päť týždňov. Cieľom predkladateľov je touto novelou Zákonníka práce navýšiť dĺžku základnej výmery dovolenky na päť týždňov aj pre zamestnancov, ktorí dosiaľ nedovŕšili 33 rokov veku, ale trvalo sa starajú o dieťa. To je v súčasnosti už platným sociálnym štandardom pre zamestnancov aj v iných členských štátov Európskej únie, ako aj platným zamestnaneckým zvýhodnením u mnohých zamestnancov v Slovenskej republike. Predkladatelia predpokladajú najmä nasledovné dopady navrhovanej úpravy, a to pozitívny vplyv na manželstvo, rodičovstvo a rodinu, pozitívny vplyv na výchovu detí, pozitívny vplyv na cestovný ruch, pozitívny vplyv na bezpečnosť, produktivitu a efektivitu práce zamestnancov, ktorí dosiaľ nedovŕšili 33 rokov veku a trvalo sa starajú o dieťa, pozitívne vplyvy na mladé pracujúce rodiny s maloletými deťmi a ich zakladanie. Predkladaný návrh zákona nemá vplyvy na rozpočet verejnej správy a návrh zákona má pozitívne a negatívne vplyvy na podnikateľské prostredie. Očakáva sa aj pozitívny vplyv napríklad v oblasti cestovného ruchu a mierne negatívny vplyv na produktivitu tých zamestnancov u zamestnávateľov, ktorým sa navýši základná výmera dovolenky o jeden týždeň. Predkladaný návrh zákona nemá vplyvy na životné prostredie, na zamestnanosť, ani na vplyvy na informatizáciu spoločnosti a služby verejnej správy pre občana. Zároveň návrh zákona nemá negatívne sociálne vplyvy, ani vplyvy na hospodárenie obyvateľstva. Návrh zákona má pozitívny vplyv na manželstvo, rodičovstvo, rodinu a zvyšuje sa množstvo času pre rodičov a pre deti a na realizáciu rodinného života. Ďakujem zatiaľ.
Hlina, Alojz, poslanec NR SR (2015-07-02):
Ďakujem pekne. Ono by to možno už stálo za takú malú sociologickú, a možno aj rozbor, že prečo v niekom je toľko zloby, ale takej, neviem to celkom dobre povedať, že... Iná vec je, že sa zrazíte v nejakom politickom, ideovom, a iná vec je, keď idete tak akože, no. Áno, dneska minister Kaliňák, proste nebol tu pán Zajac, a prišiel s tým, čo tu vždycky zafungoval: má za ušami. Viete, že to sú tak obludné veci. Tuná učiteľ na Univerzite Komenského začne proste podsúvať, že je niečo za euro. Nuž, dovoľte, uvediem. Mesto Bratislava vyhlásilo dvakrát verejnú súťaž na prenájom pozemkov za účelom výstavby a renovácie areálu Železnej studničky. Prvýkrát sa neprihlásil nikto. Na druhý raz sa prihlásila jedna spoločnosť a našli toho blbca, našli toho blbca, ktorý si to prenájme na 25 rokov, za svoje to zrevitalizuje, za svoje tam postaví tie objekty, v ktorých už, mimochodom už pol roka s pamiatkarmi sa naťahujeme, že ako to má vlastne vyzerať. Za svoje, vážení, nie za fondy, nie za štátne, za svoje. Aj s tým rizikom, že tam nikto nevlezie, že to postavíte a otvoríte dvere a nikto vám tam nepríde. S tým rizikom, s tým rizikom, lebo iného blbca nenašli. Nikto iný sa neprihlásil. Mal kedykoľvek možnosť. Bolo to nie na nástenke, bolo to v Staromestských novinách, bratislavských. Martvoň sa tam mohol prihlásiť. Kľudne sa tam mohol prihlásiť aj s jeho asistentom a povedať, že oni to urobia radovo lepšie. Prosím vás, toto je pravda, toto je pravda a každý si už len spravte svoj názor. Ďakujem pekne.
Šedivcová, Viera, poslankyňa NR SR (2015-11-11):
Teraz, prosím, hlasujme o pozmeňujúcom návrhu pána poslanca Mihála, ktorý podal v rozprave.
Viskupič, Jozef, poslanec NR SR (2014-11-09):
Pán minister, tak ako si spomínal v prejave, sú prejavy, ktoré by si nemal nechať uniknúť akýkoľvek poslanec alebo poslankyňa. A zrovna tie rozpočtové niekedy vystúpenia pána poslanca Mihála alebo ministerské prejavy pána ministra kultúry Maďariča sú tie, ktoré ja počúvam. Na druhej strane si však myslím, že tento prejav bol slabý možno aj z toho dôvodu, ktorý spomínal predrečník, pretože bola zadaná určená jasná matrica. Tá matrica spočíva v tom, že odhliadnuc od čohokoľvek pozitívne vymenúvaného sa treba vždycky vrátiť k nejakej minulosti. A predpokladám, že tam budú privatizačné veci, budeme rozoberať podpisy podpísaných poslancov pod zvolanie tejto mimoriadnej schôdze, možnože sa dozvieme o nejakých politických bezdomovcoch, ako pomenúva mnohé moje kolegyne a kolegov pán predseda parlamentu. A toto k tej debate neprispieva. Navyše nejakí kolegovia zo strany SMER, ktorí sa do toho zapájajú, budú stále a do nemoty hovoriť o fraške, päťkrát to spomenú v jednej faktickej poznámke. Ja by som skôr od ministra financií očakával priamo pri téme, ktorá sa týka korupcie, ktorá ohrozuje finančné prostriedky nejaké legislatívne opatrenia, lebo nejde teraz o to, že skutkový stav a nastavenie je dobré, pretože túto kauzu kontrolné mechanizmy neodhalili, odhalila ich statočnosť dvoch konkrétnych ľudí a mediálny svet. To znamená, že nemáme to prostredie dobre nastavené a čo s tým chce SMER robiť, nech hovorí čokoľvek, že to systémovo posúva, máme problém, že fungujete systémom, ruka ruku myje. A nemajte nám za zlé, že je dobré, že sa o tejto veci... (Prerušenie vystúpenia časomerom.)
Pellegrini, Peter, predseda NR SR (2023-12-20):
Ďakujem pekne. Budem teraz navrhovať, aby sme ešte predradili jeden bod, to je návrh zákona o environmentálnej záťaži, pretože tam už sú len štyri faktické a rozprava je skončená, to len aby sme už mali za sebou. A potom budeme pokračovať návrhom rozpočtu Exportno-importnej banky, návrh rozpočtu Sociálnej poisťovne, návrh rozpočtu Úradu pre dohľad nad zdravotnou starostlivosťou a návrh rozpočtu Ústavu pamäti národa. A ak by sme to prešli, tak máme tu ešte druhé čítania o tom letectve civilnom a NCZI, čo sú v skrátenom legislatívnom konaní. To je všetko, ten postup, ktorý by mal byť. Pán poslanec Vašečka ešte raz, nech sa páči.
Simon, Zsolt, poslanec NR SR (2014-11-08):
Ďakujem pekne. Pán kolega, dovoľte, aby predtým, než budem reagovať na to, čo ste zverejnili, a na vás, aby som sa ohradil nad vystupovaním člena politickej strany SMER. Je mi nesmierne smutno, že to právnik Martvoň takto vystupuje v tejto otázke. Arogancia moci, ktorú doniesol SMER za posledného dva a polroka, čo sám vládne v tejto krajine, sa naplno odhaľuje v tomto krátkom videu, ako nominant SMER-u sa stavia k občanom tejto krajiny. Je to úbohá arogancia moci, podšitá, trúfal by som si povedať, poriadnym kusom rasizmu. Toto malé video poukazuje nielen na to, že akých nominantov dáva SMER do funkcií, kde sa rozdávajú štátne peniaze, ale poukazuje na niečo horšie. Aký charakter tohto štátu SMER vytvoril v tejto krajine tým, ako rozkráda verejné financie a čo si jeho nominanti dovolia, že sú ľuďmi nad zákonom, na nich nič neplatí. Kolegovia zo SMER-u, keď za nič iné, tak za toto by mal zobrať na seba zodpovednosť aj ten, ktorý tieňovo riadi zdravotníctvo, a tým je Paška.
Šeliga, Juraj, podpredseda NR SR (2020-07-23):
Musím povedať, pán poslanec, že to je unikátny dôvod na odvolanie premiéra. Pán poslanec Taraba, nech sa páči.
Pčolinský, Peter, podpredseda NR SR (2023-05-05):
Ďakujem. Päť faktických, s prvou pán poslanec Takáč.
P. Hrušovský, predseda NR SR: (2003-04-09):
Prosím, prezentujme sa a hlasujme, páni poslanci. (Ruch v sále.) (Hlasovanie.) Prítomných je 117 prítomných, za návrh 16, proti 25, zdržalo sa 76. Konštatujem, že návrh sme neschválili. Ďakujem pánovi ministrovi, pánovi predsedovi zahraničného výboru za spoluprácu pri prerokúvaní tohto bodu programu. Prosím teraz pána poslanca Šulaja, aby ako poverený spravodajca gestorským výborom uvádzal hlasovanie k prerokúvanému návrhu skupiny poslancov na vydanie zákona o dani z pridanej hodnoty. Pán poslanec, nech sa páči, máte slovo.
Laššáková, Jana, podpredsedníčka NR SR (2012-12-17):
Pán poslanec Hlina chce reagovať. Nech sa páči.
Milanová, Natália, poslankyňa NR SR (2018-10-17):
Ďakujem vám veľmi pekne za slovo. Ja sa ospravedlňujem za svoj neexkluzívny hlas a trošku zadýchaný dych. Priznám sa, že doslova som si zodrela opätky na topánkach, aby som stihla túto rozpravu. Tak dúfam, že bude aj príčetná a neovplyvnená tým, že teda podala som naozaj výkon hodný atléta. Pán predkladateľ vie najlepšie, aj pán kolega, že na výbore som mala, a v tejto súvislosti to môžem použiť, doslova chrobáka v hlave ako k tomuto návrhu zákona pristúpiť, pretože všetci si uvedomujeme, že umelci a umelecké školy peniaze potrebujú. O tom ani nejak debata by nemusela byť. Sama tam mám kamarátov absolventov, ktorí mi hovoria, že na rozdiel od Českej republiky my máme problém zohnať zahraničného lektora z Holandska a zaplatiť mu 2-tisíc eur. To znamená zlepšiť aj kvalitu nášho vzdelávania, lebo skrátka škola na to nemá prostriedky. Moja argumentácia, prečo tento návrh nepodporiť celkom, spočívala v tom, že máme tu už existujúce fondy, Fond na podporu umenia, Audiovizuálny fond. Vieme, že už momentálne z týchto fondov tie školy prostriedky čerpajú, ale ako som sa dozvedela, nemôžu ich čerpať na všetky aktivity. No a to je vcelku závažný problém, ktorý ma priklonil k tomu, že tento návrh zákona naozaj by bolo dobré podporiť, keď sú aj tam ešte stále čierne miesta, ktoré nie sú vykryté. Ďalej si myslím, že tieto fondy majú už nastavený systém, z môjho pohľadu aj na základe toho, že sme boli v oboch na poslaneckom prieskume, myslím, že sme sa mohli všetci dobre presvedčiť, že to nastavenie je správne a fungujú najlepšie, ako vedia. Kdežto teraz ministerstvo bude musieť vykreovať, síce iba podprogram, čosi podobné, ako už v dnešnej dobe existuje v podobe dotačného programu Obnovme si svoj dom, ale stále bude musieť ešte pristúpiť k určitým opatreniam a vykreovať aj tie vnútorné smernice, aj ako sa budú kreovať odborné komisie. Takže niečo práce to stáť bude a vieme, že samotné prvé dotácie budú môcť sa využívať v roku 2020. To znamená, ostáva nám tu priestor, ktorý možno už prostredníctvom práve tých fondov by sa dal využiť, ale beriem. Keď som sa nad všetkým zamýšľala, tak postupne sa mi tie negatíva v spojení s týmto návrhom zákona začali strácať, priznám sa. Možno dnes ten čerstvý vzduch ešte od toho Župného námestia sem po novú Národnú radu ma prečistil dočista a ja sa priznám, že za tento návrh zákona zahlasujem. (Potlesk.) Pri najlepšom vedomí a svedomí. Ďakujem.
Jarjabek, Dušan, poslanec NR SR (2013-09-25):
Ja sa opäť skúsim vrátiť, vzhľadom na to, že znovu bol porušený rokovací poriadok predchádzajúcou rečníčkou (potlesk), ja sa znovu začnem teda baviť o tom, aby som dodržal rokovací poriadok a nezneužíval ho tak ako predchádzajúca rečníčka, čiže budem sa znovu baviť len o tom, čo, na čo mám podľa rokovacieho poriadku reagovať. Pani podpredsedníčka parlamentu, vy ste absolútne vystúpili čierno-bielo. Opozícia je tá zlá, na druhej strane koalícia je tá dobrá. Alebo opačne. Proste je to absolútne vaše vystúpenie čierno-biele, skúste trošku sa pozrieť aj do vlastných radov, či je všetko v poriadku. Skúste, ja by som tú vašu kritiku naozaj bral, ak by ste povedali čo len jedno jediné slovo o súčasnej opozícii, že nie všetko je s kostolným riadom v poriadku. Ja sa môžem takisto postaviť na to miesto, kde ste stáli vy, a demagogicky povedať všetko to, čo ste povedali vy, len úplne opačne. Povedzte mi, aký to má význam? Ja sa skutočne pripájam ku kolegovi Blanárovi, nebolo to od vás korektné a nebolo to od vás korektné dvakrát ako od podpredsedníčky Národnej rady. Ďakujem za pozornosť. (Potlesk.)
Mikloš, Ivan, podpredseda vlády a minister financií SR (2011-09-14):
Ďakujem pekne. Vážený pán podpredseda, vážené panie poslankyne, vážení páni poslanci, predkladaným návrhom sa v súvislosti s realizáciou prvej fázy reformy daňovej a colnej správy s výhľadom zjednotenia výberu daní, cla a poistných odvodov novelizujú príslušné súvisiace právne predpisy, ktoré upravujú jednotlivé druhy daní, ako aj iné vybrané dotknuté právne predpisy. S ohľadom na vývoj praxe v Slovenskej republike vznikla aj potreba reagovať na tieto zmeny v zákone č. 563/2009 Z. z. o správe daní a o zmene a doplnení niektorých zákonov, ktorý sa navrhuje zmeniť tak, aby tento vývoj reflektoval a zabezpečil funkčnú a proklientsky orientovanú správu daní. Týmito zmenami sa zabezpečí príprava na zjednotenie výberu daní, ciel a poistných odvodov k 1. januáru 2013. Ďakujem pekne.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie). Prítomných 141 poslancov, za 118, proti 2, zdržalo sa 21 poslancov. Návrh sme schválili.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 130 bolo za, 1 sa zdržal, 2 nehlasovali. Návrhy sme schválili. Pán poslanec Švejna uvedie hlasovanie v prvom čítaní o návrhu poslanca Národnej rady Slovenskej republiky Juraja Miškova na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Je to tlač 419.
R. Kaliňák, podpredseda vlády a minister vnútra SR: (2008-11-06):
Ale chcem vám povedať, pani poslankyňa, že bezpochyby medzi touto hŕstkou dvadsiatich hailujúcich možno nájdem 16-ročné dieťa. A poviem vám pravdu, že aj ten, ktorý je stíhaný a obžalovaný v súvislosti s transparentom Smrť Maďarom, je dieťa. Má 17 rokov. Ak niekto privedie svoje dieťa do priestoru, kde je medzi samými neonacistami, je to dobrá výchova? Ja sa vás pýtam. My stíhame aj týchto mladistvých, pretože tam je práve zárodok toho, kde dochádza práve k výchove smerom k fašizmu. Sú všetci mladí, všetci z nich sú mladí. To je na tom smutné. Ešte raz, mnohé ideológie sa schovávali za deti. A rád by som pripomenul, nebudeme v žiadnom prípade nikdy tolerovať prejavy fašizmu a národnostnej intolerancie, v tomto štáte sa to nikdy tolerovať nebude. My nedovolíme, aby akékoľvek gardy pod akoukoľvek vlajkou, slovenskou Hlinkovou, kohokoľvek pochodovali po našom území. Neviem si predstaviť, že by mohli pochodovať pred veľvyslanectvom ktoréhokoľvek štátu. Len vyšli do ulíc, len vyšli do ulíc vo svojich uniformách, okamžite sme ich vyzliekli. Vtedy sa nás nikto z vás nepýtal, či je ten zákrok oprávnený, pretože ste verili, že svojimi prejavmi povzbudzujú nálady smerom k fašizmu. A verili ste, že keď sme proti nim zakročili, chceli sme eliminovať sily, ktoré sú práve fašizujúce. To je pre nás neprijateľné. Neexistuje, aby sa dostali do takejto polohy. Na Slovensku nikdy fašisti pochodovať nebudú. (Potlesk.) Ďakujem pekne.
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, za návrh 39, proti 6, zdržalo sa 76 poslancov, nehlasovali 4. Tento návrh pána poslanca nebol schválený. Nech sa páči. K. Mitrík, poslanec: Pán predsedajúci, dajte hlasovať o pozmeňujúcom návrhu pána poslanca Číža.
M. Dzurinda, predseda vlády SR: (2002-02-13):
1. Pýtal som sa, povedali mi, že išlo nielen o moje vystúpenie v Slovenskom rozhlase, ale aj celé vystúpenie pána poslanca Kozlíka. Takže si myslím, že by nebolo zas dobré, keby sme z toho robili nejaké podozrievanie. A ani som, samozrejme, netušil, že nejaký prenos ide. Ale opakujem, celé vystúpenie predkladateľa išlo rovnako ako vystúpenie moje. A považujem to potom v tomto prípade za korektné. 2. Prekvapila ma otázka pána poslanca Brňáka. Pán poslanec, oznamujem vám, že vláda prijala vládne uznesenie štandardnou hlasovacou procedúrou, ktorá prebieha vyše 3 rokov na zasadaniach vlády. Chcem vám oznámiť, že 4 členovia vlády sa hlasovania zdržali, zo 17 prítomných vyslovilo súhlas s uznesením 13. A dosiaľ ma nekontaktoval žiaden člen vlády, ktorý by toto naše rozhodnutie spochybnil. Takže zrejme ste dezinformovaný. (Reakcia z pléna.) Pozriem si to, ale berte na vedomie to, čo som povedal. Také bolo dnešné rozhodnutie.
Vančo, Branislav, poslanec NR SR (2023-12-19):
Ďakujem, pán predsedajúci, a ďakujem aj kolegyni Stohlovej, ktorá priniesla nový pohľad do tejto diskusie a som za to veľmi vďačný. A zároveň potvrdila tiež, že tento návrh vrátane dôvodovej správy ukazuje, akým spôsobom vlastne táto koalícia si predstavuje štýl vládnutia, ktorý sa týka v tomto prípade, prípade cestovného ruchu aj ochrany prírody, a je evidentné, že koalícia bude riešiť iba vlastné záujmy a nič iné a bez ohľadu na čokoľvek vrátane prírody. Z vyjadrení niektorých predstaviteľov je zrejmé, že vnímajú prírodu ako zdroj biznisu, zdroj podnikania, niečo, čo je tu pre nich a čo treba využiť, pričom, ako Tamara povedala, biznis v divokej prírode je niečo, čo proste by malo byť neprijateľné, čo by malo byť za červenou hranicou. Bohužiaľ, my rokujeme o tomto zákone, ale ministerstvo športu a cestovného ruchu, resp. neviem, ako toto ministerstvo bude pristupovať k prírode v rámci cestovného ruchu tak, aby ju cestovný ruch neohrozoval. My nevieme vlastne o tomto ministerstve vôbec nič, tak ako bolo spomenuté. Neviem, podľa informácií z dôvodovej správy toto ministerstvo bude zadarmo a nebude nič stáť a keď máme takéto absurdnosti v dôvodovej správe, potom nemôžme čakať, že bude pripravená nejaká analýza hlbšia v tom, ako si koalícia alebo táto vláda predstavuje, ako bude toto ministerstvo pôsobiť. Ďakujem za pozornosť.
Hort, Milan, podpredseda NR SR (2011-10-18):
Ďalším prihláseným do rozpravy je pán poslanec Viktor Stromček. Nech sa páči.
Glváč, Martin, podpredseda NR SR (2019-02-05):
S reakciou pán poslanec Uhrík.
Pellegrini, Peter, predseda NR SR (2014-11-27):
Pán poslanec Lipšic.
Jurinová, Erika, podpredsedníčka NR SR (2014-06-11):
Ďakujem, pán spravodajca. Na vaše vystúpenie chce reagovať faktickou poznámkou pán poslanec Lipšic. Uzatváram možnosť prihlásiť sa. Nech sa páči, máte slovo.
Sopko, Miroslav, poslanec NR SR (2018-10-24):
Ďakujem za slovo. V rozprave vystúpil jeden poslanec, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
P. Hrušovský, podpredseda NR SR: (2001-10-26):
(Hlasovanie.) Prítomných je 94 poslancov, za 93, zdržal sa 1. Návrh sme schválili. Prosím ďalší návrh.
Petrák, Ľubomír, poslanec NR SR (2017-06-13):
Ďakujem, pán predsedajúci. Dajte, prosím, hlasovať o tom, že Národná rada rozhodla, že vládny návrh zákona, ktorým sa mení a dopĺňa zákon 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony, prerokuje Národná rada v skrátenom legislatívnom konaní.
Danko, Andrej, predseda NR SR (2016-09-13):
Pán poslanec Jaroslav Paška.
A. Belousovová, podpredsedníčka NR SR: (2009-09-08):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram preto možnosť podania ústnych prihlášok do rozpravy. Zároveň vyhlasujem rozpravu za skončenú a prerušujem rokovanie o tomto bode programu. Pokračovať budeme prvým čítaním o vládnom návrhu zákona o orgánoch štátnej správy v oblasti daní a poplatkov a o zmene a doplnení niektorých zákonov . Vládny návrh zákona má tlač 1192. Návrh na jeho pridelenie na prerokovanie výborom je v rozhodnutí č. 1226. Nech sa páči, pán minister Počiatek, máte slovo.
Ďuriš Nicholsonová, Lucia, podpredsedníčka NR SR (2018-10-16):
Teraz dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
P. Paška, predseda NR SR: (2008-11-05):
Faktické poznámky nie sú. Do rozpravy je ako ďalšia pani poslankyňa Tóthová.
Vaľová, Jana, poslankyňa NR SR (2018-05-23):
Áno, ale ja nemám napätie žiadne s pani poslankyňou. (Prerušenie vystúpenia predsedajúcim.)
Blanár, Juraj, podpredseda NR SR (2023-03-22):
Pán poslanec Zahorčák s faktickou.
Danko, Andrej, predseda NR SR (2019-04-02):
Pani poslankyňa Gaborčáková.
Pleštinská, Zita, poslankyňa NR SR (2022-05-10):
Ďakujem pekne, pán predsedajúci. Veľmi správne si, Anka, poznamenala vo svojom vystúpení, že nemôžeme sa nečinne dívať. V troskách domu v ukrajinskom meste Izjum boli nájdené telá 44 civilistov. Život v podzemí, voda z mlák a masové hroby, aj tak vyzerá dnes život na východnej Ukrajine. V Charkove bolo zničených asi tisíc budov. Sedemsto z nich sú bytové domy. Desať miliónov Ukrajincov v dôsledku vojny opustilo Ukrajinu. Život na Ukrajine sa zmenil na nočnú moru. Keď počúvame prejav ruského prezidenta Vladimíra Putina, 9. mája na vojenskej prehliadke na Červenom námestí v Moskve vyhlásil, že ruská vojenská operácia na Ukrajine bola správnym rozhodnutím. Spomínal na hrdinov Veľkej vlasteneckej vojny a vysvetľoval dôvody vojenskej operácie v Donbase. Pondelkový prejav potvrdil základný problém celej agresie voči Ukrajine. Rusko odmieta právo nášho suseda na nezávislosť, suverenitu a naďalej pošliapava základné princípy medzinárodného práva. Presne tak, Anička, nesmieme sa na to len tak nečinne dívať, a preto je potrebné, aby sme to v uznesení vyjadrili. Ďakujem.
Simon, Zsolt, poslanec NR SR (2016-06-07):
Ďakujem pekne. Je mi nesmierne ľúto, že pán premiér opustil túto sálu a nevypočul si od predstaviteľov opozície, ale aj od svojich vlastných poslancov pripomienky vo faktických pripomienkach. Pán premiér, nie je to odpor voči tejto vláde, ale odpor voči tomu, čo sa v tejto krajine deje a túto krajinu riadite vy ako predseda vlády. Voľby ste nevyhrali v tomto roku a nie je to SMER, ktorý zostavoval vládu, ale SMER do tejto pozície posunuli koaliční partneri, ktorí mu dali tú moc, že môže pokračovať vo vláde Fico III. To, čo dneska, o čom sa tu dneska rokuje, to je o charaktere tejto krajiny. Robert Kaliňák sa stal symbolom, symbolom vlády Roberta Fica, ale symbolom zlyhania. Niečo, čo v tejto krajine by nemalo byť prítomné. Pán premiér, naozaj musím povedať všetka úcta, ste ako dobrý kazateľ. Kázali ste to, čo ovečky počuť chceli alebo mali, ale nie to, čo je pravda. Lebo v tom vyčítaní tých výsledkov Roberta Kaliňáka by malo byť určite spomenuté nedoriešenie Gorily, či výbušninu, ktorú poslali do Írska, či ESO, ktoré nemá tie isté parametre, ktoré ste vydeklarovali alebo aj prípad Hedvigy, ktorá podľa mňa nebola zvládnutá. Daňový systém, len tak na margo chcem povedať, že sa zrútil mesiac pred parlamentným voľbami v roku 2012, keď nebolo nikoho odvolávané, asi preto. Ja s plným vedomím súhlasím s tým, že za to zlyhanie niekto musí niesť zodpovednosť, ale nie je možné ospravedlniť konanie Roberta Kaliňáka a jeho úrad, ktorý vedie tým, čo spáchal niekto iný. Dnes musí zodpovedať Robert Fico za svoju vlastnú vládu. (Potlesk.)
Blaha, Ľuboš, podpredseda NR SR (2023-11-16):
Ďakujem pekne. Na faktické poznámky bude reagovať pán poslanec Viliam Tankó. A ešte by som vás, páni poslanci, ja poprosil opakovane, je problém s časomierou, pokiaľ stlačíte ten gombík príliš skoro po tom, čo vám dám slovo, skúste vydržať jednu alebo dve sekundy a potom vám časomiera bude fungovať. Ďakujem pekne. Pán Tankó, nech sa páči.
Figeľ, Ján, podpredseda NR SR (2012-06-27):
Ďakujem pekne. Bolo to trošku netypické, lebo pani navrhovateľka bude mať aj možnosť záverečného stanoviska. (Hlasy v sále.) Pán Fecko, ešte predsa...? (Reakcia poslanca Fecka.) Áno, nech sa páči.
Baláž, Vladimír, poslanec NR SR (2018-02-01):
Vážený pán kolega, nechcem znehodnocovať, vaše vystúpenie bolo istotne sexi. Chcem vám iba povedať, že Slovník slovenského jazyka nepozná také slovo, ako ste použili. Ďakujem.
T. Cabaj, poslanec: (2004-01-22):
Viete, niekedy aj snaha môže byť kontraproduktívna. A teraz to berte trochu v dobrom, tak ako to myslím. Pozeral som sa po parlamente a počas vášho vystúpenia z tohto parlamentu odišli práve 4 poslankyne Národnej rady. Takže zrejme asi ste ich nejakým spôsobom nepresvedčili. Vydržali tu s vami kolegiálne poslanci, teda muži, ktorí tu sedeli. Takže to je aj o tom. A ja som mal možnosť, alebo ja neviem, ako to mám povedať, v minulosti som sa tiež venoval voľbám. A svojho času, keď som robil na ONV ešte za blahej pamäti, keď sa robili tzv. kandidátky Národného frontu, vtedy tiež to bolo zaškatuľkované. A môžem vám povedať, že moja robota celý 1 týždeň bola v tom, že som mal zaškatuľkované, ináč to neviem povedať, že mám nájsť kandidátku, musí to byť žena, má to byť z poľnohospodárstva, len mi nepovedali, či má byť blondína alebo s kučeravými vlasmi, pretože skutočne celý týždeň som behal po okrese a hľadal takú, akú nejakým spôsobom zaškatuľkovať do tohto systému. Takže nie je to celkom takým spôsobom jednoduché. A môžem povedať vlastnú skúsenosť. Ak sme do stanov dávali zastúpenie žien tabuľkovo, odmietli to práve ženy.
P. Hrušovský, predseda NR SR: (2003-09-19):
(Hlasovanie.) Prítomných je 136 poslancov, za 59, proti 15, zdržalo sa 62. Neschválili sme uvedenú pripomienku. V. Ondrejka, poslanec: Pripomienka č. 10. Gestorský výbor ju odporúča schváliť.
Cigániková, Jana, poslankyňa NR SR (2017-04-07):
Môžem poprosiť o čas? Môžem poprosiť o čas? Môžem poprosiť o čas? (Reakcie z pléna.) Zobrali ste mi čas, pán predsedajúci! Ja už som...
Kadúc, Miroslav, poslanec NR SR (2015-07-01):
Ja len na záver chcem povedať, ja som si vedomý, že tieto návrhy z pozície opozície sú veľmi možno jednoduché, ale ja som dal otvorene záväzok, že my to budeme presadzovať a budeme robiť všetko pre to, aby zodpovednosť verejných funkcionárov bol zavedená v podobe, ktorá bude mať naozaj v prípade potreby sankčný mechanizmus pre tých, ktorí narábajú s peniazmi nás všetkých. Verím, že si tiež na tom nájdeme zhodu, už v rámci opozície tá zhoda bola, pretože inak sa nám bude stávať to, čo sa nám stáva už teraz. A tu jednak vznikajú sivé zóny, ktoré si, myslím, nemôžeme dovoliť a vznikajú organizácie, a teraz tu idem spraviť pochvalu, a mimovládky, ktoré vytvárajú si fondy na to, aby riešili korupciu. Ja si nemyslím, že niekto v tejto sále si myslí, že výsledok toho má byť to, že majú vznikať mimovládky. Práve štát má byť ten, kto má dôsledne kontrolovať, či som nakladal s peniazmi hospodárne alebo nehospodárne. Nemusia tu vznikať mimovládky. To je výsledok toho, v akej spoločnosti žijeme. Podľa mňa je to jasný dôkaz, že s tým musí robiť niečo štát, ktorý má donucovacie prostriedky, nie mimovládka. Týmto ale vzdávam naozaj hold všetkým mimovládkam, ktoré sa venujú boju proti korupcii a robia všetko pre to, aby bol to bolo potlačené dolu na minimálnu mieru.
Bugár, Béla, doterajší podpredseda NR SR (2012-04-04):
Igor Federič.
Mikloško, Jozef, poslanec NR SR (2013-09-25):
Pozrel som tlač 559 a tam vidím, že vlastne sa tam nič nedeje, je to iba o klube, ktorý má mať osem poslancov, s tým, samozrejme, súhlasím. Ale naraz som videl, že tu je 7 pozmeňovacích návrhov navrhovateľov, je to asi 15 strán textu a 7 pozmeňujúcich návrhov opozície, ďalších veľa strán textu, čiže neviem, prečo sme nespravili rovno nový návrh zákona, lebo takto je to naozaj magľajz, a neviete vlastne, čo platí, čo neplatí. Grémium sa niekoľkokrát zišlo, niečo dohodlo, ale sa to každý deň mení a teraz neviem celkom, o čom diskutujeme, čo platí, čo bude schválené, čo nebude schvaľované. Myslím si, že vážny problém bol problém interpelácií, keď tu vláda nie je. Neviem, či sa to rieši teraz. Problém toho, aby poslanci dopredu povedali, koho budú interpelovať, aby ten člen vlády tu bol. Problém otázok, aby sa mohlo len 5 minút hovoriť na odpoveď, aby aj opozícia sa dostala k otázkam. Ja som minule bol číslo 2 pánovi premiérovi, ale hovoril 15 minút o projektoch EÚ, čo som už mnohokrát počul a moja otázka išla do hája. Sedíme na mandátovom a imunitnom výbore, ja by som to už nazval, že je to ako permanentný vysočiansky zjazd KSČ, ani to neuzavierame, hneď budeme onedlho pokračovať. Neviem, či nám tento rokovací poriadok v niečom pomôže, lebo tie bitky, neviem, či sa tu riešia, a v tých spletitých pozmeňujúcich návrhoch nevidím to celkom racionálne jadro. A posledné – imunita. Nechcem o tom hovoriť, ale pozrite si, čo Parlamentný inštitút vypracoval, krásnu štúdiu o imunite v Európe, ako je to inde. Keď k nám do zahraničnej a európskej komisie chodia delegácie, vždy sa ich na to pýtame a v mnohých štátoch je to ináč ako u nás. A o tom možno tu debatovať alebo debatovať niekedy v budúcnosti. Ďakujem.
A. Belousovová, podpredsedníčka NR SR: (2008-04-01):
Otváram všeobecnú rozpravu. Do rozpravy som dostala nasledujúce písomné prihlášky. Písomne sa do rozpravy k tomuto zákonu prihlásili pán poslanec Fronc za klub KDH, pán poslanec Szigeti za klub SMK, pani poslankyňa Rosová za klub SDKÚ, pán poslanec Rafaj za klub SNS a pani poslankyňa Smolková za klub Smeru – SD. Ďalej sa písomne do rozpravy prihlásili pán poslanec Andruskó, pán poslanec Ivančo, pani poslankyňa Rosová, pán poslanec Dubravay, pán poslanec Obrimčák, pán poslanec Šaško, pán poslanec Nagy, pán poslanec Rydlo a pani poslankyňa Szögedi. Keďže o slovo požiadala pani spravodajkyňa, má prednosť. Takže jej odovzdávam slovo. Nech sa páči.
Laurenčík, Milan, podpredseda NR SR (2021-11-30):
Ďakujem. Prosím, zaujmite miesto pre navrhovateľov. Ja teraz dám slovo spravodajkyni, ktorú určil navrhnutý gestorský výbor pre kultúru a médiá, pani poslankyni Ľubici Laššákovej. Nech sa páči, máte slovo.
Grendel, Gábor, podpredseda NR SR (2022-05-05):
Pán poslanec Dušan Muňko.
Nehézová, Jana, poslankyňa NR SR (2019-05-15):
Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Ľ. Martinák, poslanec: (2007-12-04):
Dotkol by som sa dvoch oblastí jeho vystúpenia, a síce pôdohospodárstva a životného prostredia. V pôdohospodárstve jednoznačne poukázal na pretrvávajúce problémy v tejto oblasti, a to zásluhou bývalej vládnej garnitúry, ktoré sa, bohužiaľ, ťahajú až podnes. A zdôraznil pritom skutočnú potrebu primeraných dotácií do pôdohospodárstva, a to predovšetkým ohľadom potravinovej bezpečnosti. V oblasti životného prostredia jednoznačne zdôvodnil potrebu protipovodňových opatrení. Totiž v minulosti skutočne bývalá vládna garnitúra nedala ani tie finančné prostriedky do tejto oblasti, ktoré si tu sama naplánovala. Zrejme bývalú vládnu garnitúru nezaujímali problémy ľudí, ktorí žijú v týchto ohrozených oblastiach. Ďakujem za slovo.
Danko, Andrej, podpredseda NR SR (2024-04-30):
Na vystúpenie pána poslanca jedna faktická. Pán poslanec Pročko a, pán Pročko, dovoľte, aby som privítal na balkóne mládežníkov z Jarovníc pred vaším vystúpením. Nech sa páči, pán Pročko. (Potlesk.)
Laššáková, Jana, podpredsedníčka NR SR (2014-10-15):
Prezentujme sa a hlasujeme. (Hlasovanie.) Prítomných 132 poslancov, za návrh 132 poslancov. Schválili sme pozmeňujúci návrh jednomyseľne. Nech sa páči.
Blanár, Juraj, podpredseda NR SR (2022-05-25):
Ďakujem, pán spravodajca. Otváram rozpravu, vážené pani poslankyne, páni poslanci. Písomnú prihlášku do rozpravy som neobdržal, dávam teda možnosť prihlásiť sa teraz ústne do rozpravy. Pán poslanec Jarjabek, pán poslanec Pročko. Ak nikto viac, uzatváram možnosť prihlásiť sa do rozpravy, ako prvý vystúpi pán poslanec Jarjabek. Nech sa páči.
B. Bugár, podpredseda NR SR: (2004-10-26):
M. Maxon, poslanec: Pán podpredseda Národnej rady, keď vedieme takúto spoločnú polemiku, tak ja si myslím, že v Národnej rade Slovenskej republiky je veľa takých, ktorí nerozmýšľajú vôbec, nieto ešte aby rozmýšľali nahlas.
K. Tóthová, poslankyňa: (2006-10-17):
Chcela by som sa však vo svojom vystúpení dotknúť čl. 10, otázky zodpovednosti právnických osôb. Na pôde tohto parlamentu, ako aj v masovokomunikačných médiách v súvislosti s prijímaním Trestného zákona a Trestného poriadku boli veľké diskusie o zakotvení zodpovednosti právnických osôb za trestný čin. Jedna časť poslancov jednoznačne zastávala stanovisko, že takéto zakotvenie v Trestnom zákone nie je potrebné. Veľmi striktne bývalý minister spravodlivosti presviedčal tento parlament, že takéto zakotvenie Európska únia alebo aj Rada Európy od nás vyžaduje. Preto si dovolím vašu pozornosť upriamiť na čl. 10 ods. 2, zodpovednosť právnických osôb, kde sa uvádza, že podľa zásad právneho poriadku zmluvnej strany zodpovednosť právnických osôb môže byť trestnoprávna, to je prvá alternatíva, občianskoprávna, to je druhá alternatíva, alebo administratívnoprávna. Tieto tri možnosti sú rovnocenné a nikde nie je uvedená povinnosť, že musí byť aj trestnoprávna zodpovednosť. Slovenská republika patrí medzi právne systémy, kde v rámci správneho práva alebo, ak chcete, administratívneho práva je široká paleta možností vyvodenia zodpovednosti na úrovni administratívnoprávnej zodpovednosti. Dokonca sankcia podľa noriem správneho práva za porušenie zodpovednostného systému právnickou osobou je oveľa vyššia, ako umožňuje trestné právo. Preto chcem opätovne poukázať na túto skutočnosť, že tento dohovor neukladá, ak by bola, takú povinnosť. Potom by muselo byť uvedené, že zodpovednosť podľa právneho poriadku zmluvnej strany, právnickej osoby, môže byť občianskoprávna alebo administratívnoprávna, avšak musí byť zároveň trestnoprávna. Ak by takto znel odsek 2, potom by som prijala stanovisko a požiadavky, že náš Trestný zákon musí zakotvovať trestnoprávnu zodpovednosť právnických osôb. Myslím, že upriamenie pozornosti na tento bod zmluvy dáva systémové poznatky pre spätné zhodnotenie určitých diskusií tejto ctenej poslaneckej snemovne. Ďakujem za pozornosť.
Valášek, Tomáš, poslanec NR SR (2023-10-25):
Sľubujem. (Potlesk.)
Z. Kramplová, poslankyňa: (2007-06-28):
Dňa 6. decembra 2006 Národná rada schválila zákon, ktorým sa mení a dopĺňa zákon 597/2003 o financovaní základných škôl, stredných škôl a školských zariadení v znení neskorších predpisov a o zmene a doplnení zákona 596/2003 o štátnej správe v školstve a v školskej samospráve a o zmene a doplnení niektorých zákonov v znení neskorších predpisov. Práve táto novela zaviedla nové pravidlá predovšetkým vo financovaní neštátnych základných umeleckých škôl a školských zariadení. Od začiatku účinnosti tejto novely dostávame pomerne veľa podnetov od občanov, v ktorých poukazujú na nedostatočné financovanie týchto zariadení spôsobené rozhodnutím Ministerstva školstva Slovenskej republiky o určení koeficientu na jedno zdravotne postihnuté dieťa v sume 1 300 korún. V blízkej budúcnosti má dôjsť k prehodnoteniu a navýšeniu tohto koeficientu, avšak iba na sumu 1 700 korún, ktorá je však likvidačná pre detské integračné centrá, keďže stále rastúci počet klientov len potvrdzuje potrebu existencie neštátnych detských integračných centier, potrebu systematickej a komplexnej špeciálno-pedagogickej a psychologickej starostlivosti o zdravotne postihnuté deti. Z uvedených dôvodov a na základe skutočností, že neštátne umelecké školy, centrá voľného času, ako aj neštátne zariadenia dostávajú na jedno dieťa niekoľkonásobne viac financií, obraciam sa s touto interpeláciou, či sa neprehodnotí ešte výška koeficientu na financovaní detských integračných centier, či sa v budúcnosti bude brať zreteľ na integráciu zdravotne postihnutých detí do spoločnosti a či sa neuvažuje vrátiť tieto školské zariadenia pod financovanie Ministerstva školstva Slovenskej republiky. Ďakujem.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 146 prítomných, 78 za, 28 proti, 39 sa zdržalo, 1 nehlasoval. Sme v treťom čítaní . Otváram rozpravu v rámci tretieho čítania. Pýtam sa, či sa chce niekto z poslancov prihlásiť do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Mikloško, Jozef, poslanec NR SR (2015-12-02):
Ďakujem, pán predseda. Vážené plénum, chcem vám oznámiť, že pri voľbe komisára pre deti som ja osobne v konflikte záujmov. Ďakujem.
Hrušovský, Pavol, podpredseda NR SR (2011-07-01):
Pán poslanec Jurčík.
P. Paška, predseda NR SR: (2008-05-20):
(Hlasovanie.) 102 prítomných, 37 za, 45 proti, 14 sa zdržalo, 6 nehlasovalo. Tento návrh sme neprijali. Takže ešte raz, dámy a páni, otvorím 22. schôdzu a v zmysle zákona o rokovacom poriadku vás poprosím, aby sme sa prezentovali. (Prezentácia. Predsedajúci neoznámil výsledok prezentácie. Výsledok prezentácie: 90 prítomných.) Konštatujem, že sme uznášaniaschopní. Na 22. schôdzi budú overovateľmi pán poslanec Richter a pani poslankyňa Szögedi. Náhradníkmi budú pán poslanec Džurina a pán poslanec Frešo. O ospravedlnenie svojej neúčasti písomne požiadali poslanci Micheľ, Pataky, Sániová a Smolková. Na zahraničnej pracovnej ceste je pán poslanec Štefanec. Dámy a páni, túto schôdzu som zvolal podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na žiadosť skupiny 50 poslancov Národnej rady, ktorí v žiadosti navrhujú prerokovať v prvom čítaní vládny návrh zákona, ktorým sa mení a dopĺňa zákon Slovenskej Národnej rady č. 330/1991 Zb. o pozemkových úpravách, usporiadaní  pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov. Je to tlač 630. Budeme teraz hlasovať o tomto návrhu programu. Prezentujeme sa a hlasujeme. (Hlasovanie.) 107 prítomných, 104 bolo za, 2 sa zdržali, 1 nehlasoval. Konštatujem, že sme schválili program 22. schôdze. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov (tlač 630). Pani ministerka pôdohospodárstva pani Zdenka Kramplová odôvodní za vládu návrh.
Galek, Karol, poslanec NR SR (2023-05-24):
Teraz budeme hlasovať o návrhoch uvedených pod bodmi 4, 7, 8, 9, 10, 11, 15 a 21 zo spoločnej správy, ktoré požiadala pani poslankyňa Anna Zemanová vyňať na samostatné hlasovanie vzhľadom na to, že podala v rozprave iný, lepší návrh v tej istej veci. Prosím, pán predsedajúci, dajte hlasovať o návrhoch pod bodmi 4, 7, 8, 9, 10, 11, 15 a 21 zo spoločnej správy.
Ritomská, Mária, poslankyňa NR SR (2013-09-03):
Dobrý deň. Dobrý deň, ja by som chcela, pán predseda, doplniť do bodu programu na základe súčasnej politickej situácie bod, v ktorom by Národná rada sa vyjadrila a odsúdila násilie a o aktoch terorizmu proti kresťanom v Sýrii a Egypte zo strany rôznych teroristických skupín a prenasledovaným kresťanom a vyjadriť im solidaritu. Zároveň požiadať ministra zahraničných vecí, aby predložil Národnej rade možnosti, ktoré má Slovenská republika ako členský štát Európskej únie a NATO a nezávisle od jeho členstva, aby teda sme podporili toto vyjadrenie v boji proti násiliu a pomoci kresťanom. Ďakujem.
B. Bugár, podpredseda NR SR: (2004-06-18):
E. Černá, poslankyňa: Ja teraz, samozrejme, by som sa chcela veľmi pekne poďakovať všetkým kolegom, ktorí prejavili podporu tomuto návrhu zákona. Pevne verím, že v tejto snemovni sa nás nájde podstatne viac, ktorí rozumejú problematike a problémom živnostníkov na Slovensku. Ďakujem.
Ferenčák, Ján, poslanec NR SR (2020-04-28):
Ďakujem, pán podpredseda. Tak chcem vyzdvihnúť kolegu, že sa odborne na to pozrel a jeho pripomienky venoval práve programového vyhláseniu s tým, že naozaj je tam všetko a nič konkrétne, ale skôr ja sa chcem tak prihovoriť kolegom alebo na zváženie, pretože sme boli svedkom, že asi piati rečníci tu neboli prítomní a im prepadlo poradie, či nemá zmysel do budúcna, viem, že to rokovací poriadok nepripúšťa, ale kto má eminentný záujem vystúpiť, tak by v tejto rokovacej sále mal byť. A kto nemá, jednoducho možno z vypočítavosti tu nie je a potom sa dostáva na koniec, že či by vôbec, resp. toto vystúpenie by malo byť zrušené, ale skôr to je do budúcna na zmenu rokovacieho poriadku, lebo kto chce vystúpiť, má sedieť v tejto sále, a keď tu v tejto sále nie je, vtedy by mal úplne stratiť slovo a možnosť vystúpiť. To je skôr taká faktická moja, pretože sa to predlžuje. A takto jednoducho stále dookola. Ďakujem pekne. (Potlesk.)
V. Palko, minister vnútra SR: (2004-06-30):
Vážený pán predseda, vážené pani poslankyne a páni poslanci, prosím, aby ste predložený návrh zákona svojím hlasovaním podporili a schválili aj so zmenami, ktoré sú uvedené v spoločnej správe výborov. Ďakujem za pozornosť.
Bugár, Béla, podpredseda NR SR (2017-12-08):
Nech sa páči, prezentujme sa a hlasujme. (Hlasovanie.) Prítomných 127, za 114, zdržalo sa 12 poslancov, 1 nehlasoval. Konštatujem, že návrh sme schválili. Teraz prosím pána poslanca Puciho, aby uviedol hlasovanie v druhom čítaní o vládnom návrhu zákona, ktorým sa mení a dopĺňa takzvaný biocídny zákon (tlač 702), bod 29. [Hlasovanie o vládnom návrhu zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (biocídny zákon) , tlač 702.]
Heger, Eduard, poslanec NR SR (2016-09-14):
Ďakujem pekne za slovo. Pán kolega Vašečka, ja teda musím povedať, že som veľmi rád, že táto téma prichádza na pôdu parlamentu, pretože si myslím, že je dôležité viesť o tom takúto verejnú diskusiu. Aj práve tu v..., tu v Národnej rade my viacerí budeme v rozprave k tomu vystupovať a chcel by som teda poprosiť aj kolegov, či už z opozície, ale aj z koalície, chceli by sme naozaj počuť vaše pohľady na túto tému, lebo myslím si, že toto nie je téma taká instantná, by som povedal, ktorou chceme riešiť niečo okamžite, lebo to nie je ani možné, ale je to téma strategická a dlhodobá a myslím si, že je naozaj dôležité začať o tom rozprávať. Takže my túto tému chceme sem práve do parlamentu priniesť, iniciovať ju, držať ju, a preto aj vás pozývam, aby ste aj v nasledujúcich zákonoch, či už počas tejto schôdze, alebo ďalších, k tomu vystúpili a prezentovali aj vaše stanoviská, aby sme naozaj mohli vidieť, kde sa aj tu v Národnej rade v pohľadoch na túto tému nachádzame. Ďakujem.
Číž, Miroslav, podpredseda NR SR (2015-03-18):
Ďakujem. Navrhnutým gestorským výborom je ústavnoprávny výbor, ktorý určil za spravodajkyňu pani poslankyňu Janu Kiššovú. Má slovo.
Daniš, Zoltán, poslanec NR SR (2013-06-18):
Ďakujem, pani podpredsedníčka. Pán podpredseda Figeľ, na celú spŕšku vašich výhrad a pochybností o dnešnej voľbe chcem zopakovať doslova pár všeobecne známych poznámok. Za prvé, voľbe nového generálneho prokurátora v Národnej rade Slovenskej republiky nestojí v ceste žiadna ústavnoprávna prekážka. Tvrdia to odborníci na ústavné právo. Za druhé, Čentéš už nie je kandidátom. Prezident Slovenskej republiky ho totiž v súlade s Ústavou Slovenskej republiky odmietol vymenovať, na čo mal plné oprávnenie potvrdené Ústavným súdom Slovenskej republiky. Od tohto okamihu už docent Čentéš nie je žiadnym zvoleným kandidátom. Prezident týmto ukončil procedúru voľby docenta Čentéša ústavným postupom. Usudzujem preto, že dnešnej voľbe generálneho prokurátora nič nebráni. Ďakujem.
Blanár, Juraj, podpredseda NR SR (2022-12-08):
Pán poslanec Kuriak, môžete reagovať na faktické poznámky.
T. Cabaj, podpredseda NR SR: (2010-03-04):
Pán minister a podpredseda vlády, nech sa páči, máte slovo.
Figeľ, Ján, podpredseda NR SR (2013-05-28):
Ďakujem pekne. Prosím teraz člena výboru pre financie a rozpočet, pána poslanca Štefana Hrehu, aby informoval Národnú radu o výsledku prerokovania správy vo výbore.
B. Bugár, podpredseda NR SR: (2002-05-21):
vládnom návrhu zákona, ktorým sa mení a dopĺňa zákon č. 380/1997 Z. z. o peňažných náležitostiach vojakov v znení zákona č. 563/2001 Z. z. Vládny návrh zákona ste dostali ako tlač 1416 a rozhodnutie predsedu Národnej rady na pridelenie vládneho návrhu zákona na prerokovanie jednotlivým výborom máte pod číslom 1582. Vládny návrh zákona uvedie minister obrany Jozef Stank, pán minister, nech sa páči, máte slovo. J. Stank, minister obrany SR: Vážený pán predsedajúci, milé panie poslankyne, páni poslanci, predkladám vám na prerokovanie návrh zákona, ktorým sa mení a dopĺňa zákon č. 380/1997 o peňažných náležitostiach vojakov v znení zákona č. 563/2001. Vláda sa vo svojom programovom vyhlásení zaviazala presadiť optimálny variant zaručenia bezpečnosti Slovenskej republiky a tiež vytvoriť perspektívu rastu profesionalizácie a zdokonaliť systém finančného zabezpečenia vojakov. Úsilie o reformu ozbrojených síl a o členstvo v aliancii si vyžaduje v ozbrojených silách uskutočniť podstatné zmeny, prakticky vo všetkých oblastiach. Ťažiskovými z pohľadu predloženého návrhu zákona sú zmeny v personálnej oblasti. V armáde nastanú výrazné presuny v hodnostných štruktúrach profesionálnych vojakov a nevyhnutná je celková redukcia počtu profesionálnych vojakov v skupine dôstojníci a vyšší práporčíci. Naopak, vznikne potreba výrazného zvýšenia počtu poddôstojníkov a mužstva. Vzhľadom na uvedené štát potrebuje vytvoriť motivujúce prostredie, povzbudzujúce záujem občanov o profesionálny výkon vojenských povolaní, a to najmä v hodnostnej kategórii mužstva a poddôstojníkov. Časť úprav zákona je vyvolaná zmenami, ktoré vyplynú z návrhu zákona, ktorým sa mení a dopĺňa predchádzajúci zákon, teda zákon 370/1997 o vojenskej službe v znení neskorších predpisov. Ide o ustanovenie nových vojenských hodností a tiež nové riešenie ubytovacej a bytovej politiky profesionálnych vojakov. Návrh na zvýšenie funkčných platov a hodnostných príplatkov profesionálnych vojakov má za cieľ podporiť transformáciu a postupnú profesionalizáciu ozbrojených síl s dôrazom na najnižšie vojenské hodnosti a platové triedy. V predkladanom návrhu zákona sa navrhujú doplniť ustanovenia o osobitných jednorazových peňažných náležitostiach profesionálnych vojakov, ktorými sú príspevok pri vzniku dočasného služobného pomeru, a stabilizačný príspevok. Uvedené príspevky majú za cieľ podporiť proces doplňovania ozbrojených síl. Prosím o prerokovanie predloženého návrhu zákona a jeho schválenie.
Glváč, Martin, podpredseda NR SR (2016-10-14):
Ďakujem. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/´91 Zb. o živnostenskom podnikaní v znení neskorších predpisov a ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Vládny návrh zákona má tlač 242, návrh na jeho pridelenie na prerokovanie výborom je v rozhodnutí č. 245. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona uviedol. Nech sa páči, pán minister. [Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 242.]
Laurenčík, Milan, podpredseda NR SR (2021-10-21):
Pán poslanec, máte doplňujúcu otázku? Nie. Pán minister, ďakujem vám. Otázka č. 7 je od pána poslanca Martina Čepčeka, je opäť na ministra školstva, vedy, výskumu a športu Slovenskej republiky Branislava Gröhlinga a znie: „Pán minister, stredná odborná škola masmediálnych a informačných štúdií 3. septembra 2021 pozývala na celodenný workshop hekni sa (H3KNISA). Súčasťou workshopu bola aj sexuálna výchova vedená Miškou a Valou. Ako je to možné? Jedná sa o neplnoletých mladých ľudí, ktorých vyučovali o pár rokov staršie aktivistky, ktoré na svojom profile píšu, že chcú byť budúcimi sexpertkami. Čo s tým spravíte, pán minister? Nie je to ohrozenie mravnej výchovy mládeže podľa § 211 Trestného zákona?“ Pán minister, nech sa páči, máte päť minút na odpoveď.
Pčolinský, Peter, podpredseda NR SR (2023-05-09):
Ďakujem pekne. Poprosím opäť spravodajkyňu Martinu Brisudovú.
Hrnčiar, Andrej, podpredseda NR SR (2017-11-30):
Ale samozrejme, ja som to myslel teraz s humorom, takže...